Der kræves visum for indrejse i Egypten, og det er inkluderet i rejsens pris. Visum til Egypten udleveres efter ankomst i Cairo lufthavn, hvor du skal have dit pas klar. Husk at medbringe et gyldigt pas med ledige sider til visum. Dit pas skal være gyldigt min. 6 mdr. efter hjemrejse. For at sikre at vi får det 100% korrekte navn på din flybillet og andre rejsedokumenter, skal vi bede om du sender en tydelig paskopi til Gislev Rejser senest 2 mdr. før afrejse. Du kan sende dette pr. mail eller post, eller aflevere det personligt i vores bookingafdeling i Ringe. Såfremt du booker rejsen mindre end 2 mdr. før afrejsen, bedes du hurtigst muligt indsende din paskopi.